Overlevde flykrasj: Vi satt inne mens det brant
Flyet fra selskapet Air Bagan hadde 65 passasjerer om bord da det krasjlandet, hvorav 51 var utlendinger, ifølge Myanmars informasjonsdepartement. To personer omkom, én i flyet og en motorsyklist som ble truffet på bakken. Elleve ble skadet. Flyet ble totalvraket. Dramatiske bilder viser røyken som stiger opp fra flyet etter landingen. Ulykken skal ha skjedd på grunn av tett tåke i området, slik at piloten tok feil av landingssstripen.Nå priser de overlevende seg lykkelige for at det ikke gikk verre. - Vi har bare små skader, litt sår i nakken og vi har fått litt røyk i kroppen. Vi var veldig heldige, sier Anna Bartsch til Adelaide Now.- Vi satt inne i flyet mens det brant. Ting så ikke så veldig bra ut, sier sier Stuart Benson til Mercury. - Jeg har aldri tidligere tenkt at «nå er det slutt», sier Benson.Nødlandingen skal ha vært svært dramatisk. - Mens flyet var på ned i lufta landet flyet ved et uhell ved siden av rullebanen, på grunn av tåke, heter det i en rapport fra statlig TV, ifølge nyhetsbyrået AP.Flyet, som var av typen Fokker-100, beskrives som gammelt. Det ble tvunget til å nødlande utenfor flyplassen Heho i delstaten Shan. Området er populært blant turister på grunn av den vakre Inle-sjøen. En talsmann for selskapet opplyser at det brøt ut brann i en av motorene da flyet var på vei inn for landing, og at det brakk i to på midten da det krasjet. Flyet landet noen kilometer utenfor flyplassen Heho. De to pilotene er blant de skadde.
1. juledag krasjet et fly da det gikk inn for landing i Myanmar. Australske overlevende forteller nå om dramatikken.